
Ministru kabineta sēdes protokollēmums

Informatīvais ziņojums "Informatīvais ziņojums par Eiropas Savienības kohēzijas politikas programmas 2021.–2027. gadam ieviešanai nepieciešamajiem resursiem"

· 1. Pieņemt zināšanai iesniegto informatīvo ziņojumu “Informatīvais ziņojums par Eiropas Savienības kohēzijas politikas programmas 2021.–2027. gadam ieviešanai nepieciešamajiem resursiem”.
· 2. Ņemot vērā informatīvā ziņojuma 4. sadaļā sniegto informāciju par Eiropas Savienības fondu tehniskās palīdzības finansējuma plānošanu, principiem un indikatīvo finansējumu, atbalstīt finansējuma sadalījumu, institūciju dalījumā ES fondu 2021.-2027. gada plānošanas perioda funkciju īstenošanai (4. sadaļa, Tabula Nr.8) un nepieciešamo priekšfinansējumu nodrošināt no 74.resora “Gadskārtējā valsts budžeta izpildes procesā pārdalāmais finansējums” programmas 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.
· 3. Jautājumu par Tieslietu ministrijai iztrūkstošo finansējumu risināt pie kārtējiem grozījumiem Ministru kabineta noteikumos "Noteikumi par Eiropas Savienības kohēzijas politikas programmas  2021.-2027. gadam tehniskās palīdzības īstenošanu".

